 «25» қыркүйек 2026 жылғы
                                                                                        № 42 бұйрығымен
                                                                                        БЕКІТІЛГЕН


СЫБАЙЛАС ЖЕМҚОРЛЫҚҚА ҚАРСЫ КОМПЛАЕНС-ҚЫЗМЕТ ТУРАЛЫ  ЕРЕЖЕ
Ақмола облысының мәдениет басқармасы жанындағы
«Мәлік Ғабдуллин музейі» КММ

1-тарау. Жалпы ережелер

1. «Мәлік Ғабдуллин музейі» КММ-дегі (бұдан әрі – Мекеме) сыбайлас жемқорлыққа қарсы комплаенс-қызмет туралы ереже (бұдан әрі – Ереже) Қазақстан Республикасының «Сыбайлас жемқорлыққа қарсы іс-қимыл туралы» Заңының (бұдан әрі – Заң) 16-бабының 3-тармағына сәйкес әзірленді және сыбайлас жемқорлыққа қарсы комплаенс-қызметтердің негізгі міндеттерін, функциялары мен өкілеттіктерін, сондай-ақ олардың жұмысын ұйымдастыру және жүзеге асыру тәртібін айқындайды.

2. Осы Ереже құрылымдық бөлімшелерге, басшыларға және сыбайлас жемқорлыққа қарсы комплаенс-қызметтердің қызметкерлеріне, сондай-ақ осы Ережеде көзделген жағдайларда сыбайлас жемқорлыққа қарсы комплаенс-қызметтің функцияларын жүзеге асыратын жауапты тұлғаларға қолданылады.

2-тарау. Сыбайлас жемқорлыққа қарсы комплаенс-офицердің жұмысын ұйымдастыру

3. Сыбайлас жемқорлыққа қарсы комплаенс-офицер (бұдан әрі – Офицер) – Мекеме қызметкерлерінің Қазақстан Республикасының сыбайлас жемқорлыққа қарсы іс-қимыл туралы заңнамасын сақтауын қамтамасыз ету жөніндегі қызметті жүзеге асыратын құрылымдық бірлік.

4. Офицер Қазақстан Республикасының Конституциясын, Заңды, Қазақстан Республикасының өзге де нормативтік құқықтық актілерін, осы Ережені және Мекеменің ішкі құжаттарын басшылыққа алады.

5. Мекемеде Сыбайлас жемқорлыққа қарсы комплаенс-қызмет орташа жылдық қызметкерлер саны жүз адамнан асқан жағдайда дербес құрылымдық бөлімше ретінде құрылады.

6. Офицердің тәуелсіздігін қамтамасыз ету мақсатында оған сатып алуға, қаржыға, бухгалтерлік есепке, кадрлық және шарттық жұмысқа, мүлікті басқаруға, ішкі аудитке, қауіпсіздікті қамтамасыз етуге, сондай-ақ Офицер тарапынан мониторинг жүргізілуге тиіс процестерді құқықтық сүйемелдеуге байланысты функциялар жүктелмейді.

7. Офицер өзінің функцияларын атқарушы органнан, лауазымды тұлғалардан және Мекеме қызметкерлерінен тәуелсіз жүзеге асырады, директорлар кеңесіне, байқау кеңесіне (ол болған жағдайда) немесе Мекеменің өзге де тәуелсіз басқару органына есеп береді және Қазақстан Республикасының сыбайлас жемқорлыққа қарсы іс-қимыл туралы заңнамасының талаптарын қамтамасыз ету кезінде тәуелсіз болып табылады.

8. Офицер квазимемлекеттік сектор субъектісінің атқарушы органының, директорлар кеңесінің, байқау кеңесінің (ол болған жағдайда) немесе өзге де тәуелсіз басқару органының құрамына кіре алмайды. Офицердің құзыретіне жататын мәселелер қаралған кезде ол аталған органдардың отырыстарына дауыс беру құқығынсыз қатысады.

9. Офицер комплаенс саласындағы уәкілетті органдар мен кәсіби ұйымдар өткізетін оқыту іс-шараларына қатысу арқылы өзінің кәсіби біліктілігін тұрақты түрде арттыруға тиіс.

3-тарау. Сыбайлас жемқорлыққа қарсы комплаенс-қызметтің негізгі міндеттері, функциялары мен өкілеттіктері

10. Офицердің негізгі міндеттері:
1) Мекеме және оның қызметкерлері тарапынан сыбайлас жемқорлық құқық бұзушылықтарының алдын алу құралдарының енгізілуін қамтамасыз ету;
2) Мекемеде сыбайлас жемқорлыққа қарсы іс-қимыл жөніндегі шаралар жүйесін тиімді іске асыру;
3) Мекемеде сыбайлас жемқорлық тәуекелдеріне ішкі талдау жүргізуді қамтамасыз ету;
4) сыбайлас жемқорлыққа қарсы іс-қимыл мәселелері бойынша сыртқы реттеушілік талаптар мен озық халықаралық практиканың сақталуын қамтамасыз ету;
5) Заңға сәйкес сыбайлас жемқорлыққа қарсы іс-қимылдың негізгі қағидаттарының сақталуын қамтамасыз ету.

11. Офицер мынадай функцияларды орындайды:
1) Мекемедегі сыбайлас жемқорлыққа қарсы саясаттың тиімділігіне қатысты ақпаратты жинауды, өңдеуді, қорытуды, талдауды және бағалауды жүзеге асырады;
2) Қазақстан Республикасының заңнамасына сәйкес Мекеме қызметіндегі сыбайлас жемқорлық тәуекелдеріне ішкі талдау жүргізуді үйлестіреді;
3) уәкілетті органның сыбайлас жемқорлыққа қарсы саясат жөніндегі бірінші басшысы мен Мекеменің бірінші басшысының бірлескен шешімі бойынша Мекеме қызметіндегі сыбайлас жемқорлық тәуекелдеріне жүргізілетін сыртқы талдауға қатысады;
4) анықталған сыбайлас жемқорлық тәуекелдеріне және оларды төмендету мен жою бойынша қабылданған шараларға мониторинг жүргізеді;
5) сыбайлас жемқорлыққа қарсы іс-қимыл және сыбайлас жемқорлыққа қарсы мәдениетті қалыптастыру мәселелері бойынша түсіндіру іс-шараларын өткізеді;
6) Мекеме қызметкерлері үшін сыбайлас жемқорлыққа қарсы оқыту семинарларын ұйымдастырады;
7) Мекеме қызметкерлерінің сыбайлас жемқорлыққа қарсы іс-қимыл саясатын сақтауына бақылауды қамтамасыз етеді;
8) Мекеме ұжымында жалпыға бірдей қабылданған моральдық-этикалық нормаларға сәйкес келетін қарым-қатынас мәдениетін қалыптастыруға жәрдемдеседі;
9) Мекеменің құрылымдық бөлімшелерінің сыбайлас жемқорлыққа қарсы іс-қимыл мәселелері бойынша ішкі іс-шаралар жоспарын орындауына мониторинг жүргізеді және оның іске асырылуын әзірлейді;
10) Қазақстан Республикасының заңнамасында көзделген жағдайларда және тәртіппен мүдделер қақтығысын анықтау, оның алдын алу және реттеу жөніндегі өз құзыреті шегінде шаралар қабылдайды;
11) мүдделердің ықтимал немесе нақты қақтығысының болуы туралы жазбаша сұрау салуларды, хабарламаларды және өзге де келіп түскен ақпаратты қарайды және Қазақстан Республикасының заңнамасында белгіленген тәртіппен және мерзімдерде мүдделер қақтығысының болуы немесе болмауы туралы қорытынды шығарады;
12) ықтимал немесе нақты мүдделер қақтығысы болған жағдайда оны реттеу жөніндегі ұсынымдармен бірге қорытындыны тиісті шараларды қабылдауға өкілетті тұлғаға ұсынады, бұл ретте мүдделер қақтығысы туындаған тұлғаны, оның тікелей басшысын және (немесе) өзге де мүдделі тұлғаларды бір мезгілде хабардар етеді;
13) Қазақстан Республикасының заңнамасына сәйкес қабылданған мүдделер қақтығысының алдын алу және оны реттеу жөніндегі шаралардың орындалуына мониторинг жүргізеді;
14) мүдделер қақтығысының алдын алу және оны реттеу мәселелерін регламенттейтін құқықтық актілердің ережелерін түсіндіреді;
15) контрагенттердің сенімділігіне кешенді тексеру жүргізеді;
16) Мекемедегі сыбайлас жемқорлық фактілері туралы өтініштер (шағымдар) негізінде қызметтік тексерулер жүргізеді және (немесе) оларға қатысады;
17) Қазақстан Республикасының сыбайлас жемқорлыққа қарсы заңнамасындағы өзгерістерге, Мекемедегі сыбайлас жемқорлыққа байланысты істер бойынша сот практикасына мониторинг және талдау жүргізеді;
18) Мекеменің құрылымдық бөлімшелері мен қызметкерлерінің сыбайлас жемқорлыққа қарсы шараларды іске асыру тиімділігін бағалайды;
19) анықталған сыбайлас жемқорлық тәуекелдерін жою және ішкі процестердің тиімділігін арттыру жөніндегі қаралуы міндетті ұсынымдарды Мекеме директорына енгізеді;
20) Мекеме қызметінің ерекшелігіне қарай тәуелсіздікке әсер етпейтін және мүдделер қақтығысын туындатпайтын жағдайларда комплаенс, іскерлік этика, тұрақты даму мәселелеріне байланысты функцияларды жүзеге асырады;
21) сыбайлас жемқорлыққа қарсы саясат жөніндегі уәкілетті органмен, мемлекеттік органдармен, квазимемлекеттік сектор субъектілерімен, қоғамдық бірлестіктермен, сондай-ақ өзге де жеке және заңды тұлғалармен өзара іс-қимыл жасайды.

12. Офицер мынадай шектеулер мен талаптардың сақталуына мониторинг жүргізеді:
1) мемлекеттік функцияларды орындауға уәкілеттік берілген адамдарға теңестірілген адамдардың сыбайлас жемқорлыққа қарсы шектеулерді қабылдауы;
2) мемлекеттік функцияларды орындауға уәкілеттік берілген адамдарға теңестірілген адамдардың Заңда белгіленген қаржылық бақылау шараларын сақтауы;
3) Қазақстан Республикасының мүдделер қақтығысының алдын алу және оны реттеу жөніндегі заңнамасының талаптарын сақтауы;
4) Заңның 14-бабында көрсетілген жағдайларда мемлекеттік функцияларды орындауға уәкілеттік берілген адамдарға теңестірілген адамдардың жақын туыстарымен, жұбайларымен, жекжаттарымен және (немесе) олармен байланысты өзге де адамдармен бірлесіп жұмыс істеуге тыйым салуды сақтауы;
5) мемлекеттік функцияларды орындауға уәкілеттік берілген адамдарға теңестірілген адамдардың жеке мүдделері болған кезде шешімдерді қарауға, талқылауға, дайындауға немесе қабылдауға қатысуға не шешімдерге өзге де жолмен ықпал етуге, сондай-ақ Заңның 15-3-бабы 4-тармағының екінші бөлігінде көзделген жағдайларды қоспағанда, мүдделер қақтығысы болған кезде лауазымдық өкілеттіктерді жүзеге асыруға тыйым салуды сақтауы;
6) мемлекеттік функцияларды орындауға уәкілеттік берілген адамдарға теңестірілген адамдардың өзі лауазымдық өкілеттіктерін жүзеге асыратын ұйымда немесе оған бағынысты ұйымдарда үшінші тұлғалардың істері бойынша өкілдік етуге тыйым салуды сақтауы;
7) мемлекеттік функцияларды орындауға уәкілеттік берілген адамдарға теңестірілген адамдардың атқаратын немесе бұрын атқарған лауазымының артықшылықтарын жеке мүддесі үшін пайдалануға тыйым салуды сақтауы;
8) қызметтік өкілеттіктеріне кіретін әрекеттері үшін материалдық сыйақы, сыйлықтар, көрсетілетін қызметтерді алуға және (немесе) беруге тыйым салуды сақтауы;
9) ресми таратылуға жатпайтын қызметтік және өзге де ақпаратты мүліктік және мүліктік емес игіліктер мен артықшылықтарды алу немесе шығару мақсатында пайдалануға тыйым салуды сақтауы;
10) мемлекеттік функцияларды орындауға уәкілеттік берілген адамдарға теңестірілген адамдардың құмар ойындарға және (немесе) бәс тігуге, оның ішінде интернет-ресурстар желілерін пайдалану арқылы өткізілетін ойындар мен бәс тігуге қатысуына тыйым салуды сақтауы;
11) бұрын мемлекеттік қызметте болған адамдарды, сондай-ақ сыбайлас жемқорлық қылмыстарын немесе сыбайлас жемқорлық әкімшілік құқық бұзушылықтарын жасаған адамдарды жұмысқа қабылдау, еңбек шартын жасасу және жұмысқа орналастыру кезінде Қазақстан Республикасының заңнамасында белгіленген шектеулер мен тыйымдардың сақталуы.

13. Офицер өз құзыреті шегінде:
1) өкілеттіктерін жүзеге асыру үшін қажетті ақпаратты, құжаттарды, мәліметтер мен материалдарды, оның ішінде коммерциялық құпияны құрайтын ақпаратты сұратады және алады;
2) Мекеменің цифрлық жүйелері мен дерекқорларына қол жеткізеді;
3) Қазақстан Республикасының заңнамасында және Мекеменің ішкі құжаттарында белгіленген тәртіппен сыбайлас жемқорлыққа қарсы іс-қимыл мәселелері бойынша тексеру іс-шараларына, қызметтік тексерулер мен қызметтік тергеп-тексерулерге қатысады;
4) қызметтік тергеп-тексеру жүргізіліп жатқан адамнан, сондай-ақ қызметтік тергеп-тексеру шеңберіндегі басқа да адамдардан жазбаша түсініктемелер алады;
5) Мекеменің құрылымдық бөлімшелері мен қызметкерлерінің сыбайлас жемқорлыққа қарсы іс-қимыл мәселелері бойынша ақпаратын тыңдайды;
6) Қазақстан Республикасының заңнамасында көзделген жағдайларда уәкілетті мемлекеттік органдарға жүгінеді;
7) жеке мүдделер туралы декларацияларды талдау, сыбайлас жемқорлыққа қарсы мониторинг немесе сыбайлас жемқорлық тәуекелдеріне талдау жүргізу, сондай-ақ Қазақстан Республикасының заңдарына сәйкес алынған өзге де ақпаратты зерделеу арқылы мүдделер қақтығысын анықтауды жүзеге асырады.

4-тарау. Офицердің жұмыс тәртібі

14. Офицердің қызметі директорлар кеңесі, байқау кеңесі (ол болған жағдайда) немесе Мекеменің өзге де тәуелсіз басқару органы бекітетін жылдық жұмыс жоспары негізінде жүзеге асырылады, ал аталған органдар болмаған жағдайда жұмыс жоспарын Мекеме директоры бекітеді.

15. Жұмыс жоспары сыбайлас жемқорлық тәуекелдеріне ішкі талдау жүргізу, сыбайлас жемқорлыққа қарсы шектеулердің сақталуына мониторинг жүргізу, мүдделер қақтығысын анықтау, оқыту жүргізу, ұсынымдардың орындалуына мониторинг жүргізу және сыбайлас жемқорлыққа қарсы саясат жөніндегі уәкілетті органмен өзара іс-қимыл жасау жөніндегі іс-шараларды қамтиды.

16. Офицердің ұсынымдары мен қорытындылары, оның ішінде ықтимал немесе нақты мүдделер қақтығысының болуы немесе болмауы туралы қорытындылар және оны реттеу жөніндегі ұсынымдар Мекеме директорына, тиісті шараларды қабылдауға өкілетті тұлғаға немесе тиісті мәселе құзыретіне жататын құрылымдық бөлімшелерге жіберіледі және Қазақстан Республикасының заңнамасында және Мекеменің ішкі құжаттарында белгіленген тәртіппен және мерзімдерде міндетті түрде қаралуға жатады.

17. Ұсынымдар мен қорытындыларды қарау нәтижелері бойынша Мекеме директоры, тиісті шараларды қабылдауға өкілетті тұлға Офицерді қабылданған шаралар туралы хабардар етеді немесе оларды орындаудың мүмкін еместігіне қатысты уәжді негіздеме ұсынады.

18. Офицер жылына кемінде бір рет директорлар кеңесіне, байқау кеңесіне (ол болған жағдайда) немесе Мекеменің өзге де тәуелсіз басқару органына, ал аталған органдар болмаған жағдайда Мекеме директорына анықталған сыбайлас жемқорлық тәуекелдері, сыбайлас жемқорлыққа қарсы шектеулердің бұзушылықтары және оларды жою жөніндегі шаралар, мүдделер қақтығысының жағдайлары және оның алдын алу мен реттеу жөніндегі шаралар туралы мәліметтерді қамтитын қызметі туралы есеп ұсынады.

19. Офицерге келіп түскен құжаттар, өтініштер мен мәліметтер Қазақстан Республикасының дербес деректерді қорғау, коммерциялық, қызметтік және заңмен қорғалатын өзге де құпияларды қорғау туралы заңнамасының талаптары сақтала отырып қаралады.

20. Мекеме директоры өз құзыреті шегінде сыбайлас жемқорлыққа қарсы іс-қимыл жөніндегі жұмыстың жүргізілуін қамтамасыз етеді және бағынысты адамдардың сыбайлас жемқорлық құқық бұзушылықтар жасауына жол бермеу жөніндегі лауазымдық міндеттерін орындамағаны немесе тиісінше орындамағаны үшін заңдарда белгіленген жауаптылықта болады.

21. Офицер өз міндеттерін тиісінше орындамағаны үшін Қазақстан Республикасының заңнамасына сәйкес жауапты болады.

22. Комплаенс-офицер туралы ереже Мекеменің ресми интернет-ресурсында орналастырылады және қызметкерлердің назарына жеткізіледі.

23. Офицер туралы мәліметтер, оның ішінде тегі, аты, әкесінің аты (ол болған жағдайда), фотосуреті және байланыс деректері ұйымдардың ғимараттарында баршаға қолжетімді жерлерде және Мекеменің интернет-ресурстарында орналастырылады.

24. Мекеме Офицерге қажетті ақпарат пен құжаттарға, оның ішінде коммерциялық құпияны құрайтын ақпаратқа, ақпараттық жүйелер мен дерекқорларға қол жеткізуді қамтамасыз етеді, сондай-ақ оның өкілеттіктерін жүзеге асыру үшін жеткілікті кадрлық, ұйымдастырушылық және техникалық ресурстармен қамтамасыз етеді.

25. Офицердің қызметіне кедергі келтіруге, ақпаратқа қол жеткізуін негізсіз шектеуге, сондай-ақ Офицердің басшысына және оның қызметкерлеріне өз өкілеттіктерін жүзеге асыру кезінде ықпал етуге жол берілмейді.

26. Офицер қызметіне кедергі келтірілген, ақпаратқа қол жеткізу негізсіз шектелген, сыбайлас жемқорлық тәуекелдерін жою жөнінде шаралар қабылданбаған немесе мүдделер қақтығысы болған жағдайда директорлар кеңесіне, байқау кеңесіне (ол болған жағдайда) немесе Мекеменің өзге де тәуелсіз басқару органына, сондай-ақ сыбайлас жемқорлыққа қарсы саясат жөніндегі уәкілетті органға жүгінуге құқылы.

27. Офицерге әдістемелік қолдауды сыбайлас жемқорлыққа қарсы саясат жөніндегі уәкілетті орган және оның аумақтық бөлімшелері көрсетеді.

28. Офицер тоқсан сайын квазимемлекеттік сектор субъектісінде қабылданған сыбайлас жемқорлыққа қарсы шаралар туралы ақпаратты сыбайлас жемқорлыққа қарсы саясат жөніндегі уәкілетті органға жібереді.
